CELEX: 62009CN0245
Language: sk
Date: 2009-07-06 00:00:00
Title: Vec C-245/09: Návrh na začatie prejudiciálneho konania, ktorý podal Arbeidshof te Brussel (Belgicko) 6. júla 2009 — Omalet NV/Rijksdienst voor Sociale Zekerheid

12.9.2009   
            
            
               SK
            
            
               Úradný vestník Európskej únie
            
            
               C 220/21
            
         Návrh na začatie prejudiciálneho konania, ktorý podal Arbeidshof te Brussel (Belgicko) 6. júla 2009 — Omalet NV/Rijksdienst voor Sociale Zekerheid
   (Vec C-245/09)
   2009/C 220/42
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Arbeidshof te Brussel
   
      Účastníci konania pred vnútroštátnym súdom
   
   
      Odvolateľka: Omalet NV
   
      Odporca: Rijksdienst voor Sociale Zekerheid
   
      Prejudiciálne otázky
   
   
               1.
            
            
               Má vnútroštátny súd uplatniť článok 49 ES na spor medzi Rijksdienst voor Sociale Zekerheid a hlavným podnikateľom so sídlom v Belgicku, keď sa navrhuje zaviazať tohto hlavného podnikateľa podľa článku 30bis § 3 zákona z 27. júna 1969 o zmene a doplnení zákonného nariadenia z 28. decembra 1944 týkajúceho sa sociálneho zabezpečenia pracovníkov (v znení platnom pred zmenou tohto článku článkom 55 programového zákona z 27. apríla 2007) ako solidárneho dlžníka zaplatiť časť dlhov neregistrovaného subdodávateľa usadeného v Belgicku, alebo keď sa navrhuje zaviazať podnikateľa z dôvodu, že nesplnil povinnosť zadržania sumy stanovenú v článku 30 § 4 zákona?
            
         
               2.
            
            
               (subsidiárne)
               Odporuje článku 49 ES právna úprava, aká je v článku 30bis § 3 a § 4 belgického zákona z 27. júna 1969 o zmene a doplnení zákonného nariadenia z 28. decembra 1944 týkajúceho sa sociálneho zabezpečenia pracovníkov (v znení platnom pred zmenou tohto článku článkom 55 programového zákona z 27. apríla 2007)?